
Narvas Mõisa tn 6 asuva linnavara
üürile andmine (Hariduse Ühing „Tuum“)
1. ASJAOLUD JA MENETLUSE KÄIK

Narva Linnavalitsusele laekus Hariduse Ühingult „Tuum“, registrikood 80562373, taotlus, milles palutakse anda pikaajaliselt üürile Narvas Mõisa tn 6 asuva hoone erakooli korraldamise eesmärgil. Ühingul on kavas ka korraldada laste vaba aja veetmist pärast õppetundide lõppemist.

Hoone pindala 

2 486,7 m²
Arvestuslik üüritasu on 
1 641,22 eurot kuus
Hooldustasu


273,53 eurot kuus

Hariduse Ühing „Tuum“ teostab vajalikud remonditööd oma kulul.
Hariduse Ühingu „Tuum“ taotlust arutati Narva Linnavalitsuse linnavarakomisjoni koosolekul 12.04.2019. a (protokoll nr 5) ning otsustati:

1. Anda Hariduse Ühingule „Tuum“, registrikood 80562373, avalikku enampakkumist korraldamata 10 (kümme) aastaks üürile Narvas Mõisa tn 6 asuva hoone üldpindalaga 2 486,7 m² erakooli korraldamise eesmärgil.
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1.
Narva Linnavolikogu 17.03.2005. a määruse nr 14/52 “Linnavara kasutusse andmise kord” § 5 lg 1 p 2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. 
3. OTSUS

3.1.
Anda Hariduse Ühingule „Tuum“, registrikood 80562373, avalikku enampakkumist korraldamata 10 (kümme) aastaks üürile Narvas Mõisa tn 6 asuva hoone üldpindalaga 2 486,7 m² erakooli korraldamise eesmärgil.
3.2.
Narva Linnavalitsuse Linnamajandusametil sõlmida Hariduse Ühinguga „Tuum“ punktis 3.1 nimetatud linnavara üürileping.

4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Hariduse Ühingule „Tuum“.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

